**Люблінскі каталіцкі ўніверсітэт Яна Паўла II** (польск.: Katolicki Uniwersytet Lubelski Jana Pawła II) — польская рэлігійная вышэйшая навучальная ўстанова са статусам універсітэта і з сядзібай у горадзе Люблін, знаходзіцца пад упраўленнем Каталіцкага Касцёла.

Гсторыя
-------

Кс. Ідзі Радзішэўскі, заснавальнік і першы рэктар Каталіцкага ўніверсітэта ў Любліне
Гэта найстарэйшы ўніверсітэт Любліна і трэці найстарэйшы з дзеючых ўніверсітэт у Польшчы. Заснаваны 27 ліпеня 1918 года як Люблінскі універсітэт па ініцыятыве тагачаснага рэктара Санкт-Пецярбургскай духоўнай акадэміі (утворанай у 1842 годзе) І. Б. Радзішэўскага. На той час у Польшчы існавалі толькі 2 вышэйшыя навучальныя ўстановы: у Кракаве і ў Варшаве. Лакалізацыяй трэцяга польскага ўніверсітэта стаў Люблін, горад гістарычна цесна звязаны з Беларуссю і Украінай.

Пасля згоды на стварэнне ўніверсітэта канферэнцыяй польскіх біскупаў у Варшаве з удзелам кардынала Ахіла Раці (пазней — папы Пія XI), пачалаося навучанне на факультэтах: багаслоўскім, кананічнага права, права і сацыяльна-эканамічных навук, а таксама гуманітарных навук. Першым рэктарам стаў І. Б. Радзішэўскі, а большую частку выкладчыкаў ўніверсітэта складалі супрацоўнікі Санкт-Пецярбургскай дуоўнай акадэміі, прадаўжальнікам традыцый якой тады стаў Люблінскі ўніверсітэт.

У міжваенны перыяд універсітэт атрымаў свой уласны будынак (галоўны корпус), які з’яўляецца сядзібай універсітэта і па гэты дзень. Дзейнічаў пад назвай Люблінскага ўніверсітэта, прыметнік «каталіцкі» да назвы вучэльні быў дададзены ў 1928 годзе. У 1938 годзе ўніверсітэт атрымаў права прысуджаць навуковыя ступені. Заступнікам установы з’яўляецца Найсвяцейшае Сэрца Пана Езуса.

Падчас нямецкай акупацыі будынак вучэльні быў заняты ваенымі і служыў шпіталем. Многіх прафесараў тады пасадзілі ў турму, іншых жа расстралялі. Студэнтаў, наадварот, вывозілі ў канцэнтрацыйныя лагеры або на прымусовыя работы. Супрацоўнікі і студэнты вучэльні таксама апынуліся сярод ахвяраў Катынскага расстрэлу. Выйшаўшы з-пад варты, рэктар універсітэта Антоні Шыманскі арганізаваў таемнае навучанне, дзякуючы чаму універсітэт працягваў працаваць. Афіцыйна ўніверсітэт аднавіў сваю дзейнасць 21 жніўня 1944 года — першым у Польшчы пасля нямецкай акупацыі. Пасля канферэнцый у Ялце і Патсдаме і стратай Польшчай земляў Заходняй Беларусі і Заходняй Украіны многія прафесары Універсітэта Стэфана Баторыя ў Вільні і Універсітэта Яна Казіміра ў Львове перабраліся ў Люблін.

З 16 кастрычніка 2005 года, на падставе ўхвалы, зацверджанай польскім епіскапатам, навучальная ўстанова атрымала назву Каталіцкага ўніверсітэта ў Любліне імя Яна Паўла ІІ.

У цяперашні час універсітэт мае восем факультэтаў, на якіх адкрыта агулам 47 напрамкаў навучання з колькасцю студэнтаў каля 10 тысяч. У рэйтынгу вышэйшых навучальных устаноў свету ён займае 38 месца сярод 410 вышэйшых навучальных устаноў у Польшчы. Ён надае лепшую багаслоўскую адукацыю ў Польшчы, чацвёрты — па філасофіі, пяты — па філалогіі, а такія напрамкі як права, адміністрацыя, педагогіка, сацыялогія або псіхалогія, знаходзяцца ў раёне 10 месцаў рэйтынгаў.

Факультэты
----------

Фасад галоўнага будынка Каталіцкага ўніверсітэта ў Любліне
* Тэалагічны
* Права, кананічнага права і адміністрацыі
* Філасофіі
* Гуманітарных навук
* Сацыяльных навук
* Дакладных навук і навук пра здароўе
* Інжынерна-тэхнічных навук (у Сталёвай Воле)

Вядомыя выкладчыкі і выпускнікі
-------------------------------

* Веслаў Мысліўскі, польскі пісьменнік

Дактары «Honoris causa»
-----------------------

Мемарыял дактароў «Honoris Causa», з прозвішчам Станіслава Шушкевіча. Размешчаны 1 ліпеня 2009
Універсітэт прысвоіў Т. Кандрусевічу ганаровую доктарскую ступень «Honoris causa».

Зноскі
------

1. ↑   Праверана 17 верасня 2022.
2. ↑

Спасылкі
--------

* Лагатып Вікісховішча На Вікісховішчы ёсць медыяфайлы па тэме Люблінскі каталіцкі ўніверсітэт Яна Паўла II
* Афіцыйная інтэрнэт-старонка ўніверсітэта

| ⛭Універсітэты Польшчы |
| --- |
| «Класічныя»універсітэты | Адама Міцкевіча (Познань) ·  Апольскі ·  Беластоцкі ·  Вармінска-Мазурскі (Ольштын) ·  Варшаўскі ·  Кардынала Стэфана Вышынскага ·  SWPS Сацыяльна-гуманітарны (Варшава) ·  Гданьскі ·  Жэшоўскі ·  Зялёнагурскі ·  Казімера Вялікага (Быдгашч) ·  Мікалая Каперніка (Торунь) ·  Лодзкі ·  Марыі Складоўскай-Кюры (Люблін) ·  Сілезскі (Катавіцы) ·  Уроцлаўскі ·  Шчэцінскі ·  Ягелонскі (Кракаў) ·  Яна Каханоўскага (Кельцы) | Герб Польшчы |
| Політэхнічныяўніверсітэты | Апольская  · Беластоцкая  ·  Бельска-Бяльская  ·  Варшаўская  ·  Гданьская  ·  Жэшоўская  ·  Заходнепаморская (Шчэцін) ·  Кашалінская  ·  Кракаўская  ·  Лодзьская  ·  Люблінская  ·  Познаньская  ·  Свентакшыская (Кельцы) ·  Сілезская (Глівіцы) ·  Радамская  ·  Уроцлаўская  ·  Чэнстахоўская |
| Галіновыяўніверсітэты | Мастацтваў (Познань) ·  Горна-металургічная акадэмія імя Станіслава Сташыца (Кракаў) ·  Медыцынскі (Беласток) ·  Медыцынскі (Варшава) ·  Медыцынскі (Гданьск) ·  Медыцынскі (Лодзь) ·  Медыцынскі (Люблін) ·  Медыцынскі імя Сілезскіх Пястаў (Уроцлаў) ·  Медыцынскі імя Караля Марцінкоўскага (Познань) ·  Музычны Фрыдэрыка Шапена (Варшава) ·  Паморскі медыцынскі (Шчэцін) ·  Гуманітарна-прыродазнаўчы імя Яна Длугаша (Чэнстахова) ·  Прыродазнаўча-гуманістычны (Седльцы) ·  Прыродазнаўчы (Люблін) ·  Прыродазнаўчы (Познань) ·  Прыродазнаўчы (Уроцлаў) ·  Педагагічны імя Адукацыйнай камісіі (Кракаў) ·  Сельскагаспадарчы імя Гуга Калантая (Кракаў) ·  Марскі (Гдыня) ·  Сілезскі медыцынскі (Катавіцы) ·  Тэхналагічна-прыродазнаўчы імя Яна і Анджэя Снядэцкіх (Быдгашч) ·  Эканамічны (Катавіцы) ·  Эканамічны (Кракаў) ·  Эканамічны (Познань) ·  Эканамічны (Уроцлаў) |
| Рэлігійныяўніверсітэты | Каталіцкі Яна Паўла II (Люблін) ·  Папскі Яна Паўла II (Кракаў) |

| ⛭Вышэйшыя навучальныя ўстановы Любліна |
| --- |
| Універсітэты | 
* Люблінскі каталіцкі ўніверсітэт Яна Паўла II
* Універсітэт Марыі Складоўскай-Кюры
* Люблінскі політэхнічны ўніверсітэт
* Прыродазнаўчы ўніверсітэт у Любліне
* Медыцынскі ўніверсітэт у Любліне

 | Герб Любліна |
| Вышэйшыя школы | 
* Вышэйшая сацыяльна-прыродазнаўчая школа імя Вінцэнта Поля ў Любліне
* Вышэйшая школа грамадскіх навук з сядзібай у Любліне
* Вышэйшая школа прадпрымальніцтва і адміністрацыі ў Любліне
* Вышэйшая школа эканомікі і інавацый у Любліне

 |